Lars Lillo-Stenberg

**Lars Lillo-Stenberg** (født 1962) er en norsk sanger, gitarist og låtskriver. Han er særlig kjent som frontfigur og vokalist i rockegruppen deLillos og for sine naivistiske sangtekster og karakteristiske visetolkninger.

## Liv og virke
### Bakgrunn
Lars Lillo-Stenberg er sønn av skuespillerne Per Lillo-Stenberg og Mette Lange-Nielsen og vokste opp på Frogner i Oslo.

Lars Lillo-Stenberg, som gikk på Rudolf Steinerskolen i Oslo, begynte å spille gitar som 13-åring. 

### Musiker
I 1984 startet han bandet deLillos sammen med blant andre bassisten Lars Fredrik Beckstrøm og Rune Lindstrøm og senere trommeslageren Øystein Paasche og gitaristen Lars Lundevall. Han spiller ellers i Young Neils sammen med Jørn Christensen, Per Vestaby og Palle Krüger og har også gitt ut en rekke soloplater. Han har dessuten skrevet instrumentalmusikk til de norske spillefilmene *[[Elling (filmserie)|Elling]]* og *[[Buddy (film)|Buddy]]* og sangen «For alle» til en TV-reklame for Coca-Cola.

deLillos synger konsekvent på norsk. Hans-Olav Thyvold sa at Ole Paus' innflytelse på deLillos og deres bruk av det norske språket ikke kan overvurderes, og at «Paus utfordrer deg til å gjøre det på ditt eget språk, men samtidig legger han listen veldig, veldig høyt». Lars Lillo-Stenberg var sentral i den musikalske gruppen Leieboerne, som hedret Paus med platen *[[Følg oss hjem, Ole Paus]]* i 2007.

Lillo-Stenberg og hans kone Andrine Sæther gikk høsten 2006 til sak mot *[[Se og Hør]]* og journalist Anders Johan Stavseng for brudd på privatlivets fred i forbindelse med at bladet tok bilder under paret sin vielse og trykket disse. Den 23. november fastslo Oslo tingrett at bladet hadde krenket privatlivets fred og tilkjente paret tilsammen  kroner i erstatning, og paret ble også tilkjent saksomkostninger. Dommen ble anket til Borgarting lagmannsrett av *Se og Hør.* Også her fikk paret medhold og ble tilkjent samme erstatning som i tingretten. *Se og Hør* anket dommen inn for Høyesterett og ble her frifunnet.

I 2018 debuterte han som forfatter med *Nini*, en biografi om barndomsvenninnen Nini Stoltenberg.

## Diskografi

* 1994: *Live, Ormelet sommeren 93 ,* EP, 5 spor, konsertopptak
* 1996: *[[Å, var jeg en sangfugl (album)|Å, var jeg en sangfugl]]*, utgitt på plateselskapet Kirkelig Kulturverksted 10. september (#6 NO)
* 1999: *[[The Freak]]*, utgitt på Universal
* 2000: *[[Oslo (album)|Oslo]]*, utgitt på Universal 9. april (#6 NO)
* 2004: *[[Synger Prøysen uten lov]]*
* 2006: *[[Lars Lillo-Stenberg synger Prøysen]]*, utgitt på Universal (#5 NO)
* 2007: *[[Følg oss hjem, Ole Paus]]*
* 2013: *[[Lars Lillo-Stenberg synger Munchs hjerteblod]]*
* 2020: *From the Beginning*
### Andre låter
* 1995: «Mumitrollets meditasjon» (på *[[Lekekameratene – Kom ut og lek!]]*, CD mot barnearbeid, utgitt av LO sammen med PolyGram)
* 2012: «Sønnavind» på dobbel-CD *[[Stjerner lyser hvite|Stjerner lyser hvite - sanger av Jens Gunderssen]]* (Grappa Musikkforlag)

## Priser og utmerkelser
* 1994: Kardemommestipendiet
* 1997: Oslo bys kunstnerpris
* 2006: Skjæraasenprisen
* 2006: Prøysenprisen
* 2009: Tekstforfatterfondets ærespris
* 2018: Medaasprisen

## Se også
* deLillos
* deLillos'85
* Young Neils

## Referanser


## Eksterne lenker
* 
* Historisk oversikt på deLillos nettsted
* Om deLillos' første konsert
* Lars Lillo-Stenberg i NRKs arkiv
* Om Lillo-Stenbergs diktsamling
* Omtale i ''Norsk pop- og rockleksikon'' fra 2005 
* 
*